Ubisoft și Netflix colaborează pentru un serial bazat pe jocurile Assassin’s Creed.
Ubisoft a anunţat un parteneriat cu Netflix pentru un serial bazat pe jocurile Assassin’s Creed. Seria Assassin’s Creed a început în 2007 şi conţine 12 jocuri până în prezent. A existat o adaptare a jocului în 2016 cu Michael Fassbender în rol principal.
Pasionații de gaming şi de seriale TV, se vor bucura cu siguranță de ultima veste. Celebra serie Assassin’s Creed va fi adaptată într-o serie produsă de Netflix.Netflix + Assassin’s Creed pic.twitter.com/yI2sItnMgi— NX (@NXOnNetflix) October 27, 2020 După The Witcher, a venit rândul seriei Assassin’s Creed să se transforme într-un show TV. Producătorul Ubisoft a făcut anunţul în tandem cu Netflix. Este cel mai de succes joc creat vreodată de Ubisoft. Peste 155 de milioane de unităţi a vândut de la primul joc din 2007.Următorul pas va fi alegerea scenaristului şi apoi castingul. Momentan, a apărut un singur teaser scurt care anunţă seria. Nu este prima dată când Assassin’s Creed inspiră scenariştii de la Hollywood. În 2016 a apărut un film inspirat din joc cu actorul Michael Fassbender în rol principal. A strâns peste 240 de milioane de dolari încasări la box office.Până să vadă serialul Assassin’s Creed, fanii seriei aşteaptă ultimul joc din serie. Se numeşte Valhalla iar acţiunea se desfăşoară în secolul 9, când vikingii au invadat Britania.